વડાપ્રધાન નરેન્દ્ર મોદી એશિયન ઇન્ફ્રાસ્ટ્રક્ચર ઇન્વેસ્ટમેન્ટ બેંક (AIIB)ની વાર્ષીક બેઠક માટે મુંબઈ પહોંચ્યાં છે. મુંબઈમાં યોજાયેલ આ કાર્યક્રમમાં મોદીએ દેશમાં ૪૩ વર્ષ પહેલા લગાવવામાં આવેલ ઈમરજન્સીને લઈને કોંગ્રેસ પર બરાબરનાં પ્રહારો કર્યાં. મોદીએ કહ્યું કે સત્તાસુખ મેળવવા માટે કોંગ્રેસ સરકારે ભારત દેશને જેલમાં ફેરવી દીધો હતો. દેશમાં જ્યારે જ્યારે કોંગ્રેસ અને ખાસ કરીને એક પરિવાર કે જેને પોતાની ખુરશી ગુમાવવાનો ડર લાગ્યો ત્યારે ત્યારે તેમણે બૂમો પાડવાનું શરૂ કરી દીધું કે દેશ પર ખતરો છે, દેશ પતનની દિશામાં જઈ રહ્યો છે જેને ફક્ત અમે જ બચાવી શકીએ તેમ છે. પીએમે વખુ ચાબખાં મારતા જણાવ્યું કે કોંગ્રેસ અને ગાંધી પરિવારના સ્વાર્થી હિતોની દેન ઈમરજન્સી હતી.